hu hu en hu hu hu hu en en hu en hu hu hu hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu de hu it hu hu hu hu hu hu hu de hu hu hu hu hu hu
A galaxis őrzői vol. 2. - Kritika - Puliwood
A Király Válogatáskazi még mindig király, szinte mindegy is mit csinálunk közben, ha ez szól alatta.
Hogy rendes legyek, rögtön az elején elárulom: nyugodtan nézzétek meg a filmet, a második rész hasonlóan szórakoztató, érzelmes és észveszejtően elmebeteg, mint elődje. Hogy felér-e hozzá, az már erősen vitatható, de az élvezeti értékéből nem von le. A meglepetés ereje - amivel mindenkit azonnal beszippantott a Marvel csodagyereke - itt már nem játszhatott, de amikor ennyire király karaktereid vannak, mint James Gunn rendezőnek, a kooperációjuk megunhatatlan(?).
Peter Quillék (Chris Pratt) szépen melózgatnak a galaxisban, de hát egy bizonyos enyves kezű csapattagnak hála a nyakukba szakad a szuverén nép drónhadserege, ami nem könnyíti meg a hétköznapjaikat. Ahogyan bekavar a jól kialakult csapatdinamikába az is, hogy Űrlord apja is felbukkan, hogy fiát beavassa az örökségébe. Nincs könnyű dolga Peternek, ahogyan tisztázni próbálja magában a benne lévő igen zavaros apaképet, amely a soha nem ismert biológiai, a vágyott és a nyakába szakadt Yondu nem éppen gyengéd nevelésének a következménye. Ezzel meg is kapjuk az űropera drámai gerincét, egyben a cselekmény kissé vékonyka csontvázát is.
Mert ott van ugyan Gamora (Zoe Saldana) és Nebula (Karen Gillian) szintén traumákkal terhelt kapcsolata, ami leginkább abban merül ki, hogy a két csaj szemeket forgat, és amikor úgy adódik meg is gyepálják egymást. A végkimenetelt illetően pedig ne legyenek illúzióink, ez egy Disney-film és különben is, kell még nő a csapatba a polkorrektség végett. Úthengernek végülis jobban néznek ki, mint Drax (Dave Bautista).
Kissé merész húzás egy olyan film részéről, amelyiket sokkal inkább a karakterek közötti interakciók visznek el a hátán, hogy szétrobbantja a csapatot kétfelé. Valahol persze érthető is, hiszen amíg ide-oda váltogatunk, addig is telik a műsoridő, és legyünk őszinték, akármilyen király is Ego bolygója, amikor apa elkezd labdázni fiával, és Chris Pratt az arcára vetíti a kissé parodisztikusnak ható kisgyermeki örömöt, elkezdünk kissé feszengeni, hogy ez most poén vagy komolyan gondolták, és különben is történhetne már valami a melodramatikus zenei aláfestés mellett. Különösen, hogy a nyitány brutális csaták tömkelegéből áll; a legelsőben Baby Groot olyan magasan lopja a showt, hogy minden más defókuszált marad rajta kívül, és így is ez marad a legemlékezetesebb összecsapás mind közül rendhagyó volta miatt.
Ami a filmnek azért ad némi súlyt is, az Mordály (Bradley Cooper) és Yondu (Michael Rooker) szála, ahol még van is valami érdemi karakterfejlődés. Ezzel szemben bármennyire is a menőség netovábbja Chris Pratt Indiana Jonesa, akarom mondani Űrlordja, a drámai vonalon nagyon nehezen komolyan vehető és az ilyenek miatt marad nekem örökké Andy Dwyer a Városfejlesztési osztályról. Ne értsetek félre, ettől még ő a valaha volt legmenőbb Űrlord, de sokkal szerencsésebb, ha megmarad a mosómedvék sértegetésénél és a seggek szétrúgásánál.
Jöhet még több film, sorozat, könyv, képregény? Katt ide!
A galaxis őrzői vol. 2.
Akiknek tetszett az előző rész.
A '80-as évek iránt nosztalgikusaknak.
Megoldatlan apa-gyermek konfliktusok áldozatainak.
Akiknek a Star Wars túl zűrös már és csak egy kis mókára és zsiványságra vágynak.
Akiknek bejönnek a fura színű nők és a mocskos szájú mosómedvék.
Bárkinek, akinek akár csak egyszer is megfordult a fejében Baby Grootot látva a "cuki" kifejezés - még annál is, de annál is cukibb!
Ha nem kapott el az előző rész hangulata, akkor ez sem a te filmed, de gondolom akkor eleve ide sem kattintottál.
Akik komolyan azt várták, hogy újat fog hozni egy töltelékrész.
Akik valamilyen furcsa oknál fogva ráuntak már az önreflektív humorra.
Akiknek az idegrendszerét már egy menet a dodgemen is kiüti a majálison.
Címkék: #a galaxis őrzői vol.2. #guardians of the galaxy vol.2 #chris pratt #zoe saldana #dave bautista #vin diesel #bradley cooper #karen gillian #michael rooker #kurt russel #james gunn #marvel
comments powered by Disqus.
Cinefesten jártunk, jó (?) filmeket láttunk - PuliCast
Podcast | 2022.09.29 14:00
Szörnyeteg: A Jeffrey Dahmer-sztori - Kritika
A meggyalázott róka és egy új Maszk - A legszégyenteljesebb folytatások 1. rész
BREAKING: megérkezett a The Last of Us tévésorozat első előzetese
Három fontos kérdés, ami felmerül a Deadpool 3 és Hugh Jackman visszatérése kapcsán
Computerworld.hu | GameStar.hu | PCWorld.hu | Puliwood.hu | Zoldpalya.hu
Kiadó: Project029 Magyarország Szolgáltató Kft. - Impresszum - Hirdetési ajánlatunk - Adatvédelmi elveink
Úgy tűnik, AdBlockert használsz, amivel megakadályozod a reklámok megjelenítését. Amennyiben szeretnéd támogatni a munkánkat, kérjük add hozzá az oldalt a kivételek listájához, vagy támogass minket közvetlenül! További információért kattints!
Engedélyezi, hogy a https://www.puliwood.hu értesítéseket küldjön Önnek a kiemelt hírekről? Az értesítések bármikor kikapcsolhatók a böngésző beállításaiban.